A Bizottság határozata
(1998. július 9.)
a 89/662/EGK tanácsi irányelvnek az állat-egészségügyi ellenőrzésekre vonatkozó információk tekintetében történő végrehajtásáról
(az értesítés a C(1998) 1741. számú dokumentummal történt)
(EGT vonatkozású szöveg)
(98/470/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a legutóbb a 92/118/EGK irányelvvel [1] módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről 1989. december 11-i 89/662/EGK tanácsi irányelvre [2] és különösen annak 16. cikke (3) bekezdésére,
mivel annak érdekében, hogy a tagállamokban a 89/662/EK irányelvnek megfelelően végrehajtott állat-egészségügyi ellenőrzésekre vonatkozó alapvető információkat az Állat-egészségügyi Állandó Bizottság megvizsgálhassa, a Bizottságnak azonnali és megbízható információkkal kell rendelkeznie;
mivel az ellenőrzések eredményei minél ésszerűbb megközelítésének megteremtése érdekében az állat-egészségügyi jogszabályok által szabályozott minden egyes tevékenységi ágazatra be kell információt nyújtani;
mivel gyakorlati okokból ezen információkat elektronikus formában kell a Bizottsághoz eljuttatni;
mivel az eredmények összefüggő kifejezhetősége érdekében az illetékes nemzeti hatóságnak az adott tagállamra vonatkozóan megkövetelt információkat ágazatonként egységesített formában, egységes egészként kell továbbítania;
mivel a teljes rendszer megbízhatóságának biztosítására csak a tagállamok illetékes nemzeti hatóságai által elvégzett hatósági ellenőrzésekből származó információkat kell figyelembe venni;
mivel először a friss húsra vonatkozó információkról kell rendelkezni; mivel ezt a határozatot a későbbiekben ki kell egészíteni, hogy az állat-egészségügyi jogszabályok hatálya alá tartozó valamennyi ágazatot tartalmazza;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok minden egyes tevékenységi ágazat vonatkozásában elküldik a Bizottságnak a 89/662/EGK irányelv 16. cikkének (1) bekezdésében előírt adatokat. Az egyes tevékenységi ágazatokat az állat-egészségügyi jogszabályoknak megfelelően az I. melléklet tartalmazza.
2. cikk
Az egyes tevékenységi ágazatokra vonatkozó információknak az elvégzett hatósági ellenőrzéseket és azoknak a származási, illetve a rendeltetési helyen kapott eredményeit kell figyelembe venniük, és ezen adatokat minden egyes tagállam vonatkozásában minden naptári évre be kell nyújtani.
3. cikk
(1) Az információkat minden egyes ágazatra vonatkozóan a megfelelő mintának megfelelően kell benyújtani.
(2) A frisshús-ágazatra vonatkozó mintát a II. melléklet tartalmazza.
4. cikk
Az adatokat elektronikus formában kell a Bizottságnak továbbítani.
5. cikk
Az információkat évente egyszer, legkésőbb az ellenőrzések elvégzését követő év május 1-jéig kell továbbítani. Az 1999. évben végzett ellenőrzésekre vonatkozó ilyen adatok első továbbításának legkésőbb 2000. május 1-jéig kell megtörténnie.
6. cikk
Ennek a határozatnak a tagállamok a címzettjei.
Kelt Brüsszelben, 1998. július 9-én.